Benjamin Peltonen

Niclas Benjamin Peltonen (s. 15. huhtikuuta 1997) on suomenruotsalainen laulaja ja lauluntekijä, joka tuli alun perin tunnetuksi kuvien jakopalvelu Instagramista, jossa hänen vuonna 2012 avaamallaan profiililla on lähes 300 000 seuraajaa.

Ura 
Benjamin solmi toukokuussa 2014 levytyssopimuksen Warner Music Finland -levy-yhtiön kanssa. Hän julkaisi ensimmäisen singlensä ”Underdogs” 8. syyskuuta 2014. ”Underdogs” menestyi Suomessa kohtalaisesti sijoittuen muun muassa singlelistan kymmenenneksi. Maaliskuussa 2015 kappale soittolistattiin myös espanjalaiselle Los 40 Principales -radiokanavalle. Peltosen ensimmäinen EP Square One julkaistiin toukokuussa 2015.

Yle Areenassa esitettiin kevään 2015 aikana Peltosesta kertova 20-osainen dokumenttisarja Alaston päiväkirja: Benjamin Peltonen. Yle TV2 esitti samannimisen pitkän dokumentin hänestä 3. toukokuuta 2015.

Esikoisalbuminsa Fingerprints Peltonen julkaisi 15. huhtikuuta 2016. Albumi nousi Suomessa Suomen virallisen albumilistan 17. sijalle. Espanjan albumilistalla se nousi kolmanneksi.

Syksyllä 2016 hän kilpaili MTV3-kanavan Tähdet, tähdet -kilpailussa, jossa kilpailijat esittivät viikoittain vaihtuvan musiikkigenren mukaisia kappaleita. Hän putosi kilpailusta juuri ennen semifinaalia ja sijoittui kilpailussa neljänneksi.

Elokuussa 2018 hän julkaisi ensimmäisen suomenkielisen singlensä ”Naarmuja”. Kappaleella on mukana myös rap-artisti Ibe. ”Naarmuja” ja sitä seurannut ”Juon sut pois” -single striimasivat platinaa. Alkuvuoteen 2020 mennessä oli julkaistu myös neljä muuta suomenkielistä singleä, jotka kuitenkin menestyivät huonommin.

Elokuussa 2020 julkaistu ”WWW”-kappale oli ensimmäinen single syyskuussa 2020 julkaistulta Someveteraani-konseptialbumilta. Albumin teemoja ovat muun muassa Peltosen historia ”sometähtenä” sekä 2020-luvun internetin ilmiöt ja haasteet.

Kesällä 2022 julkaistu ”Gay”-kappale kasvoi isoksi ilmiöksi TikTok-palvelussa. Siitä julkaistiin palvelussa aluksi vain kertosäe, jonka jälkeen yleisö alkoi vaatia siitä kokonaista versiota. Kokopitkä versio kappaleesta ja musiikkivideo tuotettiin valmiiksi yhden päivän aikana.

Yksityiselämä 
3. heinäkuuta 2021 järjestetyssä Pride Helsinki -juhlakonsertissa esiintynyt Benjamin ilmoitti suorassa lähetyksessä olevansa homoseksuaali.

Diskografia

Albumit

EP:t

Singlet 
{| class="wikitable" style="text-align:center;"
|-
! Vuosi !! Single !! Singlelista !! Radiolista !! Albumi
|-
| rowspan="2"|2014 || ”Underdogs” || 10  || 53  || rowspan="3"|Square One
|-
| ”Unbreakable” || – || –
|-
| 2015 || ”Young And Restless” || – || 68 
|-
| rowspan="4"|2016 || ”Body” || – || 88  || rowspan="4"|Fingerprints
|-
| ”Hold On” || – || –
|-
| ”Man On the Moon”(feat. Sweet California) || – || –
|-
| ”To Be With You” || – || –
|-
| 2017 || ”Bad Luck Love” || – || – || rowspan="7"|
|-
| rowspan="2"|2018 || ”Naarmuja” || 3  || –
|-
| ”Juon sut pois” || 2  || –
|-
| rowspan="3" | 2019 || ”Tanssin yksin” || 17  || –
|-
| ”Orgasmi” || 20  || –
|-
| ”Näytä mulle ne” || 20  || –
|-
| rowspan="3"|2020 || ”Kaksi kotia” || – || –
|-
| ”WWW” || – || – || rowspan="2"|Someveteraani
|-
| ”TikTok” || – || –
|-
| 2021 || ”Kunnes sammutaan”(Benjamin & Vesta) || 19  || – || rowspan="3"|
|-
| rowspan="2"|2022 || ”N-Y-T” || – || –
|-
| ”Gay” || 10  || –
|}

 Musiikkivideot 
 Underdogs (2014)
 Unbreakable (2014)
 Young And Restless (2015 – ohj. Joonas Kenttämies)
 Body (2016 – ohj. Hannes Honkanen)
 Man on the Moon (2016)
 Juon sut pois (2018 – ohj. Karim Saheb)
 Gay'' (2022 – ohj. Kaverikarim)

Lähteet

Aiheesta muualla 
 Benjamin Peltonen Instagramissa
 
 

Internet-persoonat
Suomalaiset laulajat
Elävät henkilöt
Vuonna 1997 syntyneet